FRA  NÆR  OG  FJERN 


Søster  Belle  Spafford  in  memoriam 


Belle  Smith  Spafford  -  som  virkede  i 
næsten  30  år  som  præsidentinde  for  hjæl- 
peforeningens hovedbestyrelse  -  døde  den 
2.  februar  1982  på  et  hospital  i  Salt  Lake 
City  efter  en  langvarig  sygdom.  Hun  blev 
86  år. 


Hun  var  præsidentinde  i  hjælpeforenin- 
gen fra  6.  april  1945  indtil  hun  blev  afløst  i 


Søster  Belle  S.  Spafford  døde  den  2. 
februar  1982,  86  år  gammel. 


oktober  1974.  Under  hendes  administra- 
tion voksede  hjælpeforeningen  fra  at  være 
en  temmelig  stor  vestamerikansk  gruppe 
på  ca.  100.000  kvinder  til  en  international 
organisation  med  over  900.000  medlem- 
mer, der  lokalt  var  organiseret  i  enheder  i 
65  lande,  og  mange  af  dem  havde  hun 
besøgt. 

1  1968  blev  søster  Spafford  valgt  som 
præsidentinde  for  De  forenede  Staters 
nationale  kvinderåd  og  tjente  i  en  to-års 
periode.  Før  den  tid  havde  hun  virket  i  8 
år  som  2.  vicepræsident  i  samme  råd  og 
ydermere  i  adskillige  år  som  medlem  af 
eksekutivkomiteen. 

Hun  var  formand  for  USAs  delegation 
ved  de  triennale  møder  for  kvindernes 
internationale  råd  i  Helsingfors  1954,  i 
Teheran  i  1966,  og  i  Bangkok  1969.  Hun 
var  endvidere  delegeret  ved  de  triennale 
møder  i  Philadelphia  1947,  Montreal  1957, 
og  Washington  D.C.  1963. 

Efter  afgangseksamen  fra  Normal 
School  ved  Utahs  universitet  fortsatte 
søster  Spafford  sine  studier  ved  Brigham 
Young  universitetet,  hvor  hun  også  deltog 
i  universitetets  Training  School.  Efter  at 
være  blevet  gift  med  Willis  Earl  Spafford  i 
1921  fortsatte  hun  som  særlig  instruktør  i 
hjælpearbejdet  for  handicappede  børn  ved 

BYU.  Gennem  dette  arbejde  forstærkedes 
hendes  sympati  for  de  dårligt  stillede,  og 
dette  havde  stor  indflydelse  på  hendes 
arbejde  i  de  mange  års  arbejde  i  spidsen 
for  hjælpeforeningens  sociale  arbejde  i  sta- 
terne: Utah,  Arizona,  Idaho  og  Nevada. 
Især  de  programmer  der  omfattede  ugifte 
mødre,  adoptioner,  omsorgen  for  fattige 
og  forsømte  børn  samt  oplysningstjeneste 
for  unge. 

Hendes  bekymring  for  andres  velfærd 
førte  hende  til  at  undersøge  sociale  pro- 
grammer i  mange  lande:  Mexico,  Japan, 
Korea,  England,  Finland  og  New  Zealand. 
For  alt  det  hun  gjorde  både  for  hjælpefor- 
eningen og  for  samfundet  i  sin  helhed 
modtog  hun  mange  belønninger  og  æres- 
bevisninger. 

Søster  Spafford  blev  kaldet  som  leder  i 


hjælpeforeningen  af  præsident  Heber  J. 
Grant  og  hun  har  virket  under  6  præsiden- 
ters vejledning.  Forud  for  sin  kaldelse  som 
præsidentinde  havde  hun  virket  næsten  3 
år  som  rådgiver  i  præsidentskabet  og  7  år 
som  medlem  af  hovedbestyrelsen. 

Da  præsident  Spencer  W.  Kimball  aflø- 
ste hende  i  oktober  1974  sagde  han:  »Det 
er  meget  svært  at  finde  ord  der  udtrykker 
vor  beundring  og  taknemmelighed.« 

I  sin  afskedstale  sagde  søster  Spafford: 
»I  den  tid  jeg  har  tjent  i  denne  stilling  har 
jeg  lært  meget  om  denne  organisations 
storhed  og  om  den  kraft  af  retfærdighed 
der  er  nedarvet  i  den.  Jeg  har  lært  at  elske 
hjælpeforeningen  og  at  ære  den  som  Her- 
rens organisation  for  sine  døtre.« 

Søster  Spafford  efterlader  sig  en  søn,  10 
børnebørn  og  15  oldebørn. 

(Fra  Church  News) 


Mormons  bog  udgivet  på  polsk 


Nu  er  Mormons  bog  udkommet  -  helt  eller 
i  uddrag  -  på  5  I  sprog,  siger  broder  Lowell 
Bishop,  som  er  en  af  lederne  i  kirkens 
oversættelsestjeneste.  Der  arbejdes  på  at 
færdiggøre  oversættelser  på  endnu  30 
sprog. 

I  alt  er  der  trykt  over  25  millioner  kopier 
af  Mormons  bog,  siden  den  udkom  første 
gang  i  1830. 

Oversættelsesarbejdet  på  den  polske 
udgave  tog  syv  år,  fortæller  broder  Bishop. 
Det  er  blevet  udført  af  én  heltidsoversæt- 


ter,  som  dog  har  haft  hjælp  af  otte  andre 
personer. 

Det  første  optryk  af  den  polske  udgave  - 
3.000  kopier  -  vil  først  og  fremmest  blive 
brugt  af  missionærerne  i  undervisningen  af 
polsktalende  folk  i  Chicago  og  andre  steder 
i  USA.  Polsk  er  ét  af  de  sprog,  der  bliver 
undervist  i  på  kirkens  missionær  uddan- 
nelses center  i  Provo,  Utah. 

Nogle  andre  sprog,  som  Mormons  bog 
for  nylig  er  udkommet  på  er:  Hebræisk, 
islandsk,  rumænsk,  arabisk  og  Navajo. 

(Fra  Church  News) 

HJÆLPEFORENINGEN 
140  ÅR 

17. MARTS  1842-1982 


En  ung  pige  fylder  140 


Den  gamle  -  og  evigt  unge  -  hjælpeforening 
kunne  den  17.  marts  fejre  140  års  dagen 
for  grundlæggelsen  i  1842. 

Overalt  fejredes  dagen.  I  tabernaklet  i 
Salt  Lake  City  var  der  en  stor  konference 
for  kvinder  fra  hele  verden. 

Hvert  ward  og  hver  gren  i  Danmark 
markerede  også  dagen  på  hver  deres  måde, 
og  Den  danske  Stjerne  glæder  sig  til  at 
bringe  referater  fra  de  forskellige  fødsels- 
dagsfester. 

/  Københavns  2.  ward  (Amager)  fejredes 
dagen  ved  at  der  blev  opført  et  spil,  som 
var  bygget  op  omkring  en  idé,  inspireret  af 
de  kvindestatuer,  som  står  i  Nauvoo,  Illi- 
nois, og  som  kvinder  over  hele  verden  har 
bidraget  til. 

Formålet  med  disse  statuer  er  dobbelt. 
Dels  skal  de  minde  om  hjælpeforeningens 
grundlæggelse  i  Nauvoo,  og  dels  skal  de 
skildre  forskellige  situationer  i  en  kvindes 
liv  -  de  mange  roller,  hun  spiller  i  livets 
spil. 

Opførelsen  skete  på  den  måde,  at  statu- 
erne var  iklædt  de  rigtige  dragter  -  som  var 
syet  i  et  gyldent  stof.  De  dannede  hver  især 
grundlag  for  et  situations-billede,  hvor 
»statuen«  stod  på  et  podie,  mens  der  blev 
spillet  et  lille  spil  (eller  oplæst  en  tekst, 


som  det  nu  passede  bedst),  som  skulle 
levendegøre  det,  som  statuen  forestillede. 

Man  havde  endvidere  forsøgt  at  skildre 
klædedragten  op  gennem  de  140  år,  således 
at  skuespillerne  til  de  første  statuer  var 
iklædt  1 842  tøj,  og  dem,  der  illustrerede  de 
sidste,  var  iklædt  nutidigt  tøj. 

Den  ledsagende  musik  var  også  valgt 
med  henblik  på  at  vise,  hvordan  musikken 
havde  udviklet  sig  i  samme  tidsrum. 

Teksterne  var  dels  skrevet  til  stykket  og 
dels  »lånt«  forskellige  steder.  Da  skuespil- 
lerne mimede,  blev  teksterne  fremført  af 
en  oplæser. 

Ikke  mindre  end  40  personer  medvirkede 
på  scenen  -  et  ret  imponerende  antal  -  i  et 
ward,  hvor  den  gennemsnitlige  tilstedevæ- 
relse ved  nadvermøderne  er  omkring  90 
personer. 

De  fleste  tilskuere  var  dybt  rørt  over 
opførelsen,  som  var  dels  alvorligt,  dels 
muntert,  hvor  situationen  indbød  dertil. 
Man  var  især  imponeret  over,  at  de  mange 
børn  spillede  så  godt  -  og  at  dem,  der  var 
»statuer«  kunne  stå  fuldkomment  stille. 

Bagefter  blev  alle  budt  på  et  stykke  af  en 
kæmpelagkage,  som  var  så  stor,  at  der  var 
rigeligt  til  de  godt  100  tilstedeværende. 

EEV 

KVINDEN  OG  KVINDE  I  BØN.  Joseph  og  Emma  Smith,  som  illustrerer  situationen, 
hvor  profeten  siger:  »Og  jeg  drejer  nu  nøglen  om  for  jer  i  Herrens  navn.. . 


BARMHJERTIGHEDSTJENESTE-  illustreres  vedet  besøgslærerinde-besøg. 


KVINDE,  DER  STUDERER  -  den  lille  skolepige  og  hendes  større  søster  glæder 
sig  over  den  tredies  eksamensbevis. 


MAND  OG  KVINDE. 


KVINDE,  DER  UDVIKLER  SINE 
TALENTER. 

/  SIN  MORS  FODSPOR  -  Her  danser  »mor  og  datler«  en  lille  ballet,  hvor  den  lille  i  et 
og  alt  efterligner  det,  hun  ser  sin  mor  gøre. 


Den  fine  frue  får  modelleret  sin  buste  hos  den  kvindelige  kunstner. 

MOR  OG  SØN  -  situadombiliedet  viste 
en  mor  -  først  med  sin  nyfødte  søn, 
derefter  med  sin  søn  som  lille  skoledreng 
og  så  med  sønnen  som  ung  mand.  Her  er 
drengen  blevet  så  stor,  at  han  skal  rejse  på 
mission.  Sparegrisen  er  fuld  af  penge. 


BEDSTEMODER  -  hertil  oplæstes  aften- 
sangen »Lær  mig  nattens  stjerne«. 


KVINDE  SOM  LÆRER  -  MOR  OG  DATTER  -  en  datter  læser  »En  ung  piges 
bøn«. 

Morgenseminarets  helte 
i  Europa  1981/82 


Basel  /  Switzerland,  6:15  Bern  1  /  Switzerland,  6:00 


Bern  2  /  Switzerland,  6:30  Braunschweig  /  Germany,  6:45 


Copenhagen  2  /  Denmark,  6:30  Copenhagen  4  /  Denmark,  6:30 


Graz  /  Austria,  6:15  Hamburg  /  Germany,  6:00 


Horsens  /  Denmark,  6:30 


Jonkoping  /  Sweden,  6:00 


Lolland  Falster  /  Denmark,  20:00 


Ludwigsburg  /  Germany,  6:30 


Slagelse  /  Denmark,  6:15 


Sodertålja  /  Sweden,  6:30 


Spandau  (Berlin)  /  Germany,  6:45 


Stadthagen  /  Germany,  6:45 


Stockholm  /  Sweden,  6:00  Stuttgart  /  Germany,  6:10 


Sundsvall  /  Sweden,  6:30  VIenna  /  Austria,  6:10 


Weiz  /  Austria,  6:30 


Wettingen  /  Switzerland,  6:30 


Zuerich  /  Switzerland,  6:00 


SANGLEG  -  Barnepigen  leger  »Munken  går  i  enge«  med  børnene. 


FAMILIEGRUPPE. 


Biskop  Richard  Andersen  overrækker 
blomster  til  Irene  Lund  Krammer,  der  på 
mange  måder  havde  været  den  drivende 
kraft  bag  arrangementet. 

Atter  kvindelige  missionærer  i  Danmark 


De  første  fire  kvindelige  missionærer  i  Danmark  efter  10  års  forløb.  Fra  venstre:  Kristin 
Cooley,  Yvonne  Mower,  Catherine  Gonter,  Debra  Alleman. 


Efter  10  års  frygt  for  deres  sikkerhed  kan 
vi  nu  igen  glæde  os  over,  at  have  kvindelige 
missionærer. 

For  10  år  siden  blev  nogle  af  de  kvindelige 
missionærer  gentagne  gange  forulempet, 
når  de  udførte  deres  opsøgende  arbejde. 
Det  resulterede  i,  at  alle  disse  søstre  blev 
sendt  til  andre  missioner,  hvor  de  kunne 
færdes  i  fred. 

Vi  har  savnet  dem  i  de  forløbne  år,  og 
nu  kommer  de  igen! 


Missionspræsident  Ronald  R.  Jensen 
mener  nu,  at  forholdene  er  sådan,  at  det 
kan  forsvares  at  lade  de  unge  piger  færdes 
på  åben  gade  i  Danmark. 

De  første  fire  søstre  ankom  den  20. 
januar  1982,  og  den  første  tid  tilbragte  de  i 
København  på  Missionskontoret,  Priorvej 
12. 

Derefter  rejste  de  to  af  søstrene  til 
Ålborg,  og  de  andre  to  fik  deres  arbejds- 
område i  København. 

JWS 

Århus  gren  konference 


Konferencens  første  møde  blev  afholdt 
lørdag  den  10.  oktober  1981. 

Efter  velkomst  ved  grenspræsident  Jør- 
gen Holm  Bendtsen,  åbnede  broder  Jens 
Lind  Jensen  med  bøn. 

Derefter  blev  en  forhøjning,  der  var 
beklædt  med  mørkeblåt  velour  indtaget  af 
et  veloplagt  kor.  Vores  grenskor  sang  »Ved 
aftenens  time«.  Denne  og  senere  sange  blev 
fremført  meget  smukt.  Hele  korets  optræ- 
den bar  præg  af,  at  dette  kor  virkelig  vil 
noget,  og  at  det  ønsker  at  forbedre  sig  fra 
optræden  til  optræden. 

Søster  Sylvia  Jensen  sang  solo;  »I  fuld- 
endt tro«  i  en  følsom  og  dygtig  fortolkning. 

Udover  sang  var  der  en  tale  og  et  skue- 
spil på  programmet.  Broder  Poul  Erik 


Sørensen  talte  om  frelsesplanen  og  frem- 
hævede vore  muligheder  for  at  vende  til- 
bage til  Herren,  samt  at  frelse  ikke  er  for  få 
udvalgte  men  for  alle.  Sidstnævnte  forhold 
understreger  også  vigtigheden  af,  at  vi 
deler  denne  viden  med  andre  en  måde 
hvorpå  vi  kan  vise  sand  kristen  kærlighed. 

Aftenens  skuespil  blev  opført  af  de  1 8-26 
årige  EV'er  og  hed  »Kunne  det  ske  for  dig«. 
Det  er  blevet  opført  engang  tidligere  i 
Århus. 

Skuespillerne  optrådte  med  entusiasme, 
og  dette  forplantede  sig  til  publikum.  1  ca. 
halvdelen  af  rollerne  debuterede  nye  skue- 
spillere i  forhold  til  sidste  opførelse.  Et  dej- 
ligt punktum  på  aftenen. 

H.  W.  O. 


Århus  grens  kor  synger. 

Søster  Karen  Bidstrup  spiller  Beethovens     Søster  Sylvia  Jensen 
klaversonate  OP  UO  I.  sats  i  As-dur  (ikke  tro«, 
omtalt  i  tekst). 


Bror  Poul  Erik  Sørensen  taler  om  Frelsesplanen. 

Kirken  sender  hospitalsforsyninger  og  mad 


til  Polen 


(Fra  Church  News) 


Den  første  ladning,  der  blev  fløjet  fra  Salt 
Lake  City  til  Warszawa,  var  dehydreret 
desinfektionsmiddel  til  hospitalsbrug,  som 
-  når  det  bliver  opløst  -  vil  blive  til  ca. 
373.000  liter  væske,  som  skal  bruges  inden 
for  det  polske  hospitalsvæsen. 

Glen  Page,  som  er  leder  af  kirkens  vel- 
færdstjeneste,  fortæller,  at  der  også  er  føl- 
gende parat  til  afsendelse:  22.680  kilo 
mælkepulver,  9.070  kilo  chokolademæl- 
kepulver og  9.070  kilo  makaroniprodukter. 

Disse  madvarer  har  en  værdi  af  ca.  Dkr. 
720.000. 

Broder  Page  har  også  overrakt  en  check 
på  $  5.000  (ca.  Dkr.  40.000)  til  repræsen- 
tanter for  en  hjælpeorganisation,  som 
hedder  Mad  til  Polen,  og  som  har  hoved- 
kvarter i  Provo,  Utah.  Beløbet  er  beregnet 
til  dækning  af  desinfektionsmidler  og 
andre  medicinske  forsyninger.  Broder  G. 


Eugene  England,  som  er  professor  i 
engelsk  ved  Brigham  Young  Universitetet, 
har  været  med  til  at  grundlægge  Mad  til 
Polen. 

Det  har  altid  været  en  regel  i  kirken,  at 
der  blev  sendt  hjælp  til  katastroferamte 
områder,  og  det  vil  man  blive  ved  med. 
Broder  Page  siger,  at  i  tilfælde  af  ulykker 
sender  kirkens  velfærdstjeneste  sin  hjælp 
til  dem,  der  er  i  nød,  uanset  om  de  er  med- 
lemmer af  kirken.  Denne  regel  gjaldt  også, 
da  der  f.eks.  blev  sendt  hjælp  til  jord- 
skælvsofrene i  Chile,  Guatemala  og  Nicara- 
gua samt  til  ofrene  for  oversvømmelserne  i 
Australien. 

Broder  England  siger,  at  kirkens  bidrag 
vil  være  en  del  af  den  fjerde  sending  forsy- 
ninger fra  Mad  til  Polen.  I  tidligere  sen- 
dinger var  der  bl.a.  inkluderet  63.500  kg 
mælkepulver. 


Forsyninger  af  medicinvarer,  som  er  skænket  af  kirken,  lastes  her  som  en  del  af  en  større 
sending  til  Polen. 

Besøgslærerindestævne 


for  alle  kvinder  i  Århus  stav,  den  20.  juli 
1981  i  Århus  grensbygning. 

Motto: 

»Kom  i  hu,  at  sjæle  er  af  stor  værdi  i  Guds 
øjne«. 

Mødet  blev  ledet  af  stavens  præsidentinde 
for  hjælpeforeningen  Jette  Lauridsen. 

Vi  sang:  »Min  søster  i  dag«,  specielt 
skrevet  til  lejligheden  af  søster  Inger  Mad- 
sen, Fredericia. 

Bøn  ved  søster  Eva  Mainertz,  præsi- 
dentinde i  Esbjerg. 

Vi  spiste  først  en  dejlig  frokost.  Alle 
havde  selv  taget  en  madpakke  med,  disse 
»madder«  blev  sat  på  fade,  og  man  kunne 
så  selv  vælge. 

Derefter  gik  vi  til  klasser,  der  var  6  for- 
skellige, og  vi  blev  alle  delt  op  i  6  hold  med 
ca.  16  på  hvert  hold.  I  klasserne  blev  vi 
efter  tur  undervist  i  følgende  emner: 

1.  Samliv  ved  Gerd  Andersen,  Odense. 

2.  Kirkens  Standarder  med  hensyn  til  Tøj 
ved  Lis  Poulsen,  Århus. 

3.  Hjælp  de  syge  ved  Birgit  Rosenkilde 
Jensen,  Fredericia. 

4.  Familiehjemmeaften  ved  Jane  Bloch, 
Ålborg. 

5.  Bistandsloven  ved  Elsebeth  Willemann, 
Horsens. 

6.  Forskønnelse  af  Hjemmet  ved  Mar- 
grethe Larsen,  Odense. 

Alle  lærerne  var  virkelig  inspireret,  og  vi 
lærte  en  masse  i  hver  enkelt  klasse. 


Fra  værelse  3  »Hjælp  de  syge«  ved  Birgit 
Rosenkilde  Jensen,  Fredericia. 


Øvelsessang:  »Når  søstre  synger«  ledet  af 
søster  Bodil  Arndt  og  søster  Daryle  Peder- . 
sen,  begge  Århus. 

Fredericia  ward  gav  en  meget  fin  frem- 
stilling af  »Hatte«,  en  parodi,  hvor  hver 
enkelt  hat  symboliserede  én  af  kvindens 
mange  opgaver. 

Jette  Lauridsen  talte  om  vigtigheden  af 
at  huske  de  søstre,  vi  har  ansvaret  for.  For 
at  mindes  den  enkelte,  fik  hver  tilstedevæ- 
rende en  rose,  som  skulle  sættes  på  et  sted 
derhjemme,  hvor  den  kunne  minde  os  om 
dette  store  barmhjertighedsarbejde. 


14 


»Gumlende«  søstre. 


Til  slut  sang  vi:  »Vær  du  et  eksempel« 
Bøn  ved  søster  Alva  Kristensen,  præsi- 
dentinde  i  Frederikshavn. 

Søster  Ruth  Sørensen  fra  Herning  gren 
havde  lavet  nogle  helt  specielle  forfrisk- 
ninger til  os.  De  bestod  af  roulader,  der 
var  sat  sammen  til  et  langt  tog.  På  hver 
vogn  var  der  et  skilt  med  en  af  besøgslæ- 
rerindernes  dyder  på  hver.  Det  var  virkelig 


fantasifuldt  og  smukt. 

Til  stede  var:  Stavspræsident  K.  B. 
Andersen  og  Eigil  Andersen  (medlem  af 
højrådet)  samt  100  kvinder,  og  vi  tog  alle 
hjem  fra  Århus  med  en  masse  nye  impulser 
efter  en  begivenhedsrig  dag.  Og  endnu  et 
vidnesbyrd  om  den  velsignelse  Herren  har 
givet  os:  Hjælpeforeningen  og  glæden  ved 
at  være  kvinde. 

(stavens  hjælpeforening) 


GUD  HAR  I  SIN  KÆRLIGHED  OG  ALMAGT 
ALTID  SÅ  MEGEN  KRAFT  OG  HJÆLP  PARAT  TIL  DIG, 
SOM  DU  BEHØVER 
★  ★  ★ 

Initiativ  fra  Århus  stavs  musikkomité 


Århus  stavs  musikkomité  har  udarbejdet 
et  hefte,  som  de  kalder  »Årsprogram  82«. 
Heftet  består  af  1 2  af  kirkens  salmer,  én  til 
hver  måned.  Til  hver  af  disse  salmer  er  der 
en  kort  omtale  af  salmens  tilblivelse  og 
åndelige  indhold  samt  en  kort  biografi  af 
komponist  og  forfatter.  Det  er  tanken,  at 
der  i  de  enkelte  ward  og  grene  en  gang 
hver  måned  skal  holdes  en  kort  tale  om  en 
salme,  dens  tilblivelse  og  åndelige  budskab, 
hvorefter  salmen  synges  af  forsamlingen 
eller  af  koret  eller  måske  solo. 

1  forordet  til  heftet  udtrykker  stavens 
musikformand  Carl-Johan  Grabe  en  særlig 
tak  til  søster  Birgitte  T.  Hansen,  Esbjerg, 
der  har  forestået  det  store  oversættelsesar- 
bejde fra  bogen  »Stories  of  Our  Mormon 
Hymns«. 

Fra  indledningen  citeres  følgende: 

»Salmesang  indtager  en  betydelig  plads  i 
vor  kultur  i  dag  og  i  menneskers  religiøse 
bestræbelser.  Digtere  og  prædikanter  i 
forening  med  musikere  af  enhver  art  har 
bragt  salmer  til  verden.  Enhver  salmes 
oprindelse  er  resultatet  af  en  idé,  en 
bestemt  omstændighed,  en  oplevelse,  en 
begivenhed  eller  en  eller  anden  motive- 
rende indflydelse. 

Uanset  hvor  smuk  eller  iørefaldende 
hver  eneste  af  de  eksisterende  salmer  må 


være,  er  de  alle  blevet  skrevet  med  et  vær- 
digt motiv.  Religiøse  overbevisninger  har 
aldrig  været  fremhævet  kraftigere  -  med 
undtagelse  af  selve  skrifterne  -  end  de  er  i 
salmedigtning.  Salmedigtning  er  kort  og 
godt  essensen  af  det  religiøse  liv  forenet 
med  dyb  ærbødig  sang. 

Indholdet  af  disse  skrivelser  er  hengivet 
til  at  fortælle  historierne  bag  nogle  af  vore 
mest  kendte  sidste  dages  hellige  salmer 
samt  give  de  tilgængelige  oplysninger 
angående  digterne  og  komponisternes  liv. 

Skaberne  af  disse  store  salmer  har  ikke 
været  middelmådige  personer,  men  men- 
nesker, som  har  haft  evnen  til  at  tænke 
klart  og  føle  dybt.  Det  må  være  naturligt 
for  os  at  ære  disse  mennesker. 

Et  andet  formål  med  skrivelserne  er  at 
gøre  læseren  mere  opmærksom  på  den 
skønhed  og  betydning,  der  er  i  salmerne. 

Mange  af  salmerne  i  SDH-salmebogen 
er  skrevet  af  sidste  dages  hellige  digtere  og 
komponister;  -  medlemmer  af  kirken,  som 
vi  kan  være  meget  stolte  af,  -  medlemmer, 
som  har  været  store  bidragydere  til  men- 
neskehedens kulturelle  og  religiøse  arv.« 

Der  er  ingen  tvivl  om,  at  hvor  »Årspro- 
gram 82«  anvendes,  vil  det  åndelige  klima 
ved  nadvermøderne  højnes. 

ER 


SOM  BARN  AF  DIN  HIMMELSKE  FADER  KAN  DU 
IKKE  VÆRE  DRISTIG  NOK 
I  TROEN  PÅ  HANS  KÆRLIGHED  OG  MAGT 

★  ★  ★ 

